Descendants of the Sun

Descendants of the Sun () ialah sebuah drama Korea Selatan tahun 2016 dibintangi oleh Song Joong-ki, Song Hye-kyo, Jin Goo dan Kim Ji-won. Drama ini disiarkan menerusi saluran KBS2 bermula 24 Februari sehingga 14 April 2016 pada hari Rabu dan Khamis pukul 9:55 malam sebanyak 16 episod.

Drama ini mendapat sambutan hangat di Korea Selatan dan mencapai populariti besar di seluruh Asia. KBS menyiarkan 3 episod istimewa tambahan dari 20 sehingga 22 April yang mana 2 episod mengandungi sorotan dan babak terbaik daripada drama ini manakala episod terakhir menunjukkan proses pengeluaran drama, rakaman di belakang tabir, komen daripada pelakon dan epilog terakhir.

 Plot 
Yoo Si-jin (Song Joong-ki) ialah seorang kapten untuk sebuah unit Pasukan Operasi Khas Korea Selatan. Ketika tidak bertugas, Si-jin menahan Kim Gi-beom (Kim Min-seok) daripada melarikan diri selepas dia mencuri motosikal dengan bantuan Sarjan Mejar Seo Dae-young (Jin Goo). Gi-beom cedera semasa ditahan dan dihantar ke hospital. Dae-young menyedari bahawa telefonnya telah dicuri oleh pencuri tersebut. Dia kemudiannya pergi ke hospital bersama Si-jin untuk mendapatkan semula telefonnya.

Di bilik kecemasan, Si-jin bertemu Dr. Kang Mo-yeon (Song Hye-kyo) buat pertama kali dan dengan serta merta tertarik kepadanya. Mo-yeon tersalah anggap bahawa Si-jin ialah sebahagian daripada geng jenayah pencuri tersebut kerana nama samaran "Big Boss" yang sebenarnya ialah kod pengenal tentera. Si-jin membuktikan kepada Mo-yeon bahawa dia ialah seorang askar dengan bantuan doktor tentera, Yoon Myeong-joo (Kim Ji-won).

Si-jin dan Mo-yeon mula bertemu janji tetapi disebabkan tugas mereka, janji temu tersebut sering terganggu separuh jalan. Si-jin ditugaskan untuk mengetuai kumpulan untuk misi pengaman ke Uruk, sebuah negara fiksyen. Sementara itu, Mo-yeon kecewa kerana dia gagal untuk menjadi seorang profesor kerana latar belakang istimewa rakan sekerjanya. Apabila Si-jin dan Mo-yeon bertemu kembali, mereka berbual mengenai pandangan mereka terhadap kehidupan dan menyedari betapa berlainannya mereka. Si-jin sebagai seorang tentera, membunuh untuk melindungi nyawa dan Mo-yeon, sebagai seorang doktor, cuba untuk menyelamatkan nyawa. Oleh kerana pandangan berbeza terhadap kehidupan, mereka bersetuju untuk berpisah. Dae-young pula menghadapi dilema sama ada untuk meneruskan hubungannya dengan Myeung-joo atau berhadapan dengan risiko dipecat daripada tentera oleh bapa Myeung-joo, Leftenan Jeneral Yoon.

Lapan bulan kemudian, Mo-yeon menolak permintaan seksual pengerusi hospital Han Suk-won (Tae In-ho) dan disebabkan itu dia ditugaskan untuk mengetuai sebuah pasukan perubatan ke Uruk. Di sana, Si-jin dan Mo-yeon bertemu kembali. Melalui pertemuan mereka di Uruk di mana gempa bumi dan wabak berlaku, cinta mereka terhadap satu sama lain bertambah utuh. Semasa di Uruk, Mo-yeon dengan tidak sengaja mengaku perasaannya dan kedua-dua mereka secara rasminya mula bertemu janji.

Sekembalinya ke Korea, kedua-dua mereka meneruskan temu janji sehingga Si-jin dan Dae-young dihantar ke satu operasi di mana mereka menghilang dan dianggap telah mati. Beberapa bulan berlalu, Mo-yeon masih bersedih terhadap kematian Si-jin dan memutuskan untuk memperingati pemergiannya dengan menyertai sukalerawan ke Albania. Di sinilah tempat Si-jin akhirnya menjumpai semula Mo-yeon selepas dia dan Dae-young diselamatkan oleh "rakan dari tempat yang jauh", seorang askar dari Korea Utara yang dibantu Si-jin sebelum ini. Si-jin dan Mo-yeon gembira bersatu semula. Sementara itu, Dae-young kembali bertemu semula dengan Myeung-joo yang ditugaskan di Uruk. Dalam babak kredit, keseluruhan pasukan dipanggil untuk bertugas semula susulan letusan gunung berapi di Kanada.

 Pelakon 
 Karakter utama 
 Song Joong-ki sebagai Kapten Yoo Si-jin (aka Big Boss)
 Song Hye-kyo sebagai Doktor Kang Mo-yeon (aka Beauty) 
 Jin Goo sebagai Sarjan Mejar Seo Dae-young (aka Wolf)
 Kim Ji-won sebagai Leftenan Pertama Yoon Myeong-joo

 Karakter sokongan 

 Ahli Pasukan Alpha 
 Park Hoon sebagai Sarjan Choi Woo-geun (aka Snoopy)
 Choi Woong sebagai Staf Sarjan Gong Cheol-ho (aka Harry Potter)
 Ahn Bo-hyun sebagai Sarjan Im Gwang-nam (aka Piccolo)

 Pasukan Perubatan Hospital Haesung 
 Onew sebagai Lee Chi-hoon 
 Lee Seung-joon sebagai Song Sang-hyun 
 Seo Jeong-yeon sebagai Ha Ja-ae 
 Park Hwan-hee sebagai Choi Min-ji

 Orang di Hospital Haesung 
 Hyun Jyu-ni sebagai Pyo Ji-soo 
 Tae In-ho sebagai Han Suk-won
 Park Ah-in sebagai Kim Eun-ji 
 Jo Woo-ri sebagai Jang Hee-eun 

 Tentera Tae Baek 
 Kang Shin-il sebagai Leftenan Jeneral Yoon (aka Yellow Tiger)
 Kim Byeong-cheol sebagai Leftenan Kolonel Park Byeong-su 
 Kim Min-seok sebagai Prebet Kelas Pertama Kim Gi-beom

 Kawasan Uruk 
 Jasper Cho sebagai Daniel Spencer 
 Jeon Soo-jin sebagai Ri Ye-hwa 
 David Lee McInnis sebagai David Argus 
 Dean Dawson sebagai Ketua Polis
 Jo Jae-yoon sebagai Jin Young-soo 
 Lee Yi-kyung sebagai Kang Min-jae
 Zyon Barreto sebagai Fatima
 David Pipes sebagai Martin 

 Lain-lain 
 Ji Seung-hyun sebagai Leftenan Senior Ahn Jung-joon
 Kwak In-joon sebagai Lee Han-soo 
 Joey Albright sebagai ahli Tentera Darat Delta Force AS

 Kameo 

 Lee Kwang-soo sebagai operator arked menembak 
 Lee Jong-hyuk sebagai Kapten Kim Jin-seok 
 Matthew Douma sebagai Jordan, Kapten Tentera Darat Delta Force AS 
 Jung Ji-won sebagai wartawan TV 
 Park Tae-won sebagai wartawan TV 
 Ryu Hwa-young sebagai bekas teman wanita Seo Dae-young 

 Jun In-taek sebagai Yoo Young-geun, bapa Yoo Shi-jin
 Park Joon-geum sebagai ibu Lee Chi-hoon 
 Yoo Ah-in sebagai pekerja bank 
 Nam Ki-ae sebagai ibu Kang Mo-yeon
 Red Velvet sebagai diri sendiri

 Penerbitan 
|thumbnail|right|Navagio di Zakynthos, Greece merupakan salah satu lokasi penggambaran.
Descendants of the Sun disiapkan sepenuhnya sebelum penyiaran berbeza dengan format penerbitan penggambaran langsung seperti kebanyakan drama Korea yang lain. Drama ini merupakan projek pertama Song Joong-ki selepas berkhidmat selama dua tahun dalam perkhidmatan mandatori tentera. Penerbitan drama ini menelan belanja 13 bilion won (lebih kurang $10.8 juta).

Pada 12 Jun 2015, Song Joong-ki dan Song Hye-kyo menjalani penggambaran babak pertama mereka di Seoul. Pada 28 September 2015, keseluruhan barisan pelakon dan kru (termasuk empat pelakon utama, Song Joong-ki, Song Hye-kyo, Jin Goo, Kim Ji-won serta pelakon pembantu Kang Shin-il dan Onew) berlepas ke Greece untuk penggambaran. Mereka menetap di negara ini sekurang-kurangnya sebulan untuk menjalani penggambaran. Menurut portal berita dan blog Greece, penggambaran kebanyakannya mengambil tempat di Zakynthos, Arachova dan Lemnos. Lokasi drama ini mendapat inspirasi dari negara Iraq tetapi namanya ditukar kepada Uruk bagi mengelakkan konflik diplomatik. 

Pada 25 November 2015, telah diumumkan bahawa Song Joong-ki mengalami kecederaan ketika menjalani penggambaran babak aksi pada 23 November. Selepas pemeriksaan, doktor mengesahkan bahawa Song juga mengalami kecederaan ligamen rosak lutut kanannya selain daripada keretakan lengan. Penggambaran diteruskan bersama pelakon lain dan babak yang tidak memerlukan kehadiran Song. Pada 7 Disember 2015, Song Joong-ki kembali menjalani penggambaran hanya dua minggu selepas mengalami kecederaan dan dilihat menjalani penggambaran di Seoul. Kru selesai menjalani penggambaran pada 30 Disember 2015.

 Runut bunyi asal 



 Rating 
Di dalam jadual di bawah, nombor biru mewakili rating terendah dan nombor merah mewakili rating tertinggi
Episod Tarikh Purata penontonRating TNmSAGB NielsenSeluruh negaraKawasan Ibu Negara SeoulSeluruh negaraKawasan Ibu Negara Seoul 1 24 Februari 201612.6% (ke–7)12.7% (ke–4)14.3% (ke–4)14.4% (ke–4) 225 Februari 201613.5% (ke–6)14.5% (ke–4)15.5% (ke–3)16.0% (ke–4) 32 Mac 201621.8% (ke–2)22.7% (ke–1)23.4% (ke–2)24.6% (ke–2) 43 Mac 201622.9% (ke–2)23.5% (ke–2)24.1% (ke–2)25.1% (ke–2) 59 Mac 201624.6% (ke–2)26.3% (ke–1)27.4% (ke–1)29.2% (ke–1) 610 Mac 201625.4% (ke–2)27.6% (ke–1)28.5% (ke–1)29.8% (ke–1) 716 Mac 201627.0% (ke–2)28.9% (ke–1)28.3% (ke–1)30.1% (ke–1) 817 Mac 201625.9% (ke–2)28.7% (ke–1)28.8% (ke–1)30.5% (ke–1) 923 Mac 201629.7% (ke–1)32.3% (ke–1)30.4% (ke–1)31.0% (ke–1) 1024 Mac 201628.8% (ke–1) 31.0% (ke–1)31.6% (ke–1)33.3% (ke–1) 1130 Mac 201629.1% (ke–2)31.3% (ke–1) 31.9% (ke–1)33.5% (ke–1) 1231 Mac 201631.1% (ke–1)33.9% (ke–1)33.0% (ke–1)34.3% (ke–1) 136 April 201630.4% (ke–1)33.7% (ke–1)33.5% (ke–1) 35.0% (ke–1) 147 April 201631.1% (ke–1)33.5% (ke–1)33.0% (ke–1)35.6% (ke–1) 1513 April 201631.1% (ke–1)35.6% (ke–1)34.8% (ke–1)37.5% (ke–1) 1614 April 2016 35.3% (ke–1)40.5% (ke–1)38.8% (ke–1) 41.6% (ke–1)  Purata26.27% 28.54%28.58%30.09% Istimewa20 April 2016 15.3% (ke–5)16.6% (ke–4)17.7% (ke–4)19.5% (ke–3)21 April 2016 12.3% (ke–6)13.9% (ke–5)13.6% (ke–5)14.7% (ke–5)22 April 2016 10.9% (ke–7)11.8% (ke–6)12.2% (ke–5)13.2% (ke–6)

 Anugerah dan pencalonan 
 Tahun Anugerah Kategori Penerima Keputusan2016<center> Anugerah Seni Baeksang ke–52   Anugerah Utama (TV)Descendants of the Sun  Drama Terbaik  Pengarah Terbaik (TV) Lee Eung-bok  Baek Sang-hoon  Pelakon Lelaki Terbaik (TV) Song Joong-ki  Pelakon Wanita Terbaik (TV) Song Hye-kyo  Penulis Skrip Terbaik (TV) Kim Eun-sook  Kim Won-seok Pelakon Lelaki Paling Popular (TV) Song Joong-ki  Jin Goo Pelakon Wanita Paling Popular (TV) Song Hye-kyo Kim Ji-wonAnugerah Istimewa iQiyi Song Joong-ki  Song Hye-kyo  Jin Goo  Kim Ji-won <center>Festival Scene Stealer ke–2Anugerah Scene Stealer (Lelaki) Lee Seung-joon  Jo Jae-yoon Anugerah Pendatang Baru Scene Stealer (Lelaki)Onew<center> Anugerah Televisyen Indonesia PertamaAnugerah IstimewaJin Goo<center> Anugerah Utama Penyiaran Korea ke–43Drama TerbaikDescendants of the Sun<center> Anugerah Drama Antarabangsa Seoul ke–11Drama Korea CemerlangPelakon Lelaki Korea CemerlangSong Joong-kiRunut Bunyi Drama Korea Cemerlang Gummy (You Are My Everything)<center> Anugerah Bintang APAN ke–5Daesang (Anugerah Utama)Song Joong-kiDaesang (Anugerah Utama)Song Hye-kyoDrama TerbaikDescendants of the SunPelakon Lelaki Terbaik dalam Minisiri(Anugerah Kecemerlangan Tertinggi)Song Joong-kiPelakon Wanita Terbaik dalam Minisiri(Anugerah Kecemerlangan Tertinggi)Song Hye-kyoPelakon Pembantu Lelaki TerbaikLee Seung-joonJin GooPelakon Pembantu Wanita TerbaikKim Ji-wonPelakon Baru Lelaki TerbaikKim Min-seokAnugerah Bintang APAN TerbaikSong Joong-kiAnugerah Pasangan TerbaikSong Joong-ki dan Song Hye-kyoJin Goo dan Kim Ji-won<center> Anugerah Drama Korea ke–9 Anugerah Utama (Daesang) Song Joong-ki  Drama Terbaik Descendants of the Sun  Penulis Drama Terbaik Kim Eun-sook  Anugerah Kecemerlangan, Pelakon Lelaki Jo Jae-yoon  Pelakon Baru Lelaki Terbaik Kim Min-seok  Runut Bunyi Asal Terbaik Gummy (You Are My Everything)  <center> Anugerah Persatuan Pengiklan Korea Drama Terbaik Descendants of the Sun <center>Anugerah Artis Asia Pertama Anugerah Utama (Daesang), Drama Song Joong-ki  Anugerah Artis Terbaik, Pelakon Wanita Song Hye-kyo  Anugerah Selebriti Terbaik, Pelakon Lelaki  Jin Goo  Anugerah Selebriti Terbaik, Pelakon Wanita  Kim Ji-won  Anugerah Rookie Terbaik, Pelakon Wanita Park Hwan-hee  Anugerah OST Terbaik Gummy (You Are My Everything)   Anugerah Populariti, Pelakon Lelaki Song Joong-ki Anugerah Populariti, Pelakon Wanita Song Hye-kyo  Kim Ji-won <center>Anugerah Muzik Melon ke–8 OST Terbaik Gummy (You Are My Everything) Yoon Mi-rae (Always) Davichi (This Love)  <center> Anugerah Muzik Asia Mnet ke–18 OST Terbaik  <center> Anugerah Televisyen Asia ke–21 Drama Bersiri Terbaik Descendants of the Sun  <center> Anugerah Grimae ke–29 Anugerah Utama (Daesang) Kim Si-hyung, Uhm Jun-sung (Sinematografi)  <center> Anugerah Drama KBS ke–30Anugerah Utama (Daesang) Song Joong-ki  Song Hye-kyo  Anugerah Kecemerlangan Tertinggi,Pelakon Lelaki Song Joong-ki  Anugerah Kecemerlangan Tertinggi,Pelakon Wanita Song Hye-kyo Anugerah Kecemerlangan,Pelakon Lelaki di dalam Minisiri Song Joong-ki  Jin Goo Anugerah Kecemerlangan,Pelakon Wanita di dalam Minisiri Song Hye-kyo  Kim Ji-won  Pelakon Pembantu Lelaki Terbaik  Jo Jae-yoon  Pelakon Pembantu Wanita Terbaik  Seo Jeong-yeon Pelakon Baru Lelaki Terbaik Kim Min-seok  Onew  Pelakon Baru Wanita Terbaik Kim Ji-won  Penulis Lakon Layar Terbaik Kim Eun-sook, Kim Won-seok Anugerah Netizen  Song Joong-ki  Song Hye-kyo Anugerah Pasangan Terbaik Song Joong-ki & Song Hye-kyo  Jin Goo & Kim Ji-won  Anugerah Pasangan Terbaik Asia Song Joong-ki & Song Hye-kyo 2017 <center> Anugerah Golden Disk ke–31 OST TerbaikGummy (You Are My Everything)  <center> Anugerah Muzik Seoul ke–26 Anugerah OST 

 Siaran antarabangsa 
 Syarikat penerbitan, NEW berkata bahawa drama ini telah dieksport kepada 32 negara. 
  Di China, ia disiarkan serentak dengan siaran Korea Selatan di mana ia telah disiar melalui iQiyi dan telah ditonton sebanyak 2.3 bilion kali setakat bulan April 2016. Populariti drama ini di China menimbulkan kebimbangan Kementerian Keselamatan Awam negara ini. Mereka kemudiannya memberi amaran melalui akaun rasmi Weibo terhadap penonton drama ini "menonton drama Korea boleh menjadi berbahaya dan juga membawa kepada masalah undang-undang". Ia ialah sebahagian daripada kebimbangan yang semakin meningkat di kalangan pegawai-pegawai China yang berwaspada dengan pengaruh yang semakin meningkat budaya pop Korea kepada penduduk China sejak drama My Love from the Star pada tahun 2014. 
  Di Greece, drama ini mula disiarkan pada 7 Disember 2016 menerusi saluran TV100.
  Di Hong Kong, ia disiarkan melalui Viu bersama sarikata bahasa Cina Tradisional empat jam selepas siaran asal. Ia juga disiarkan melalui ViuTV.
  Di India, versi alih suara Bahasa Hindi mula disiarkan pada 8 Februari 2017 menerusi saluran Zindagi. 
  Di Indonesia, drama ini boleh ditonton menerusi Viu bersama sarikata Bahasa Indonesia. Ia mula disiarkan menerusi saluran RCTI pada 25 Julai 2016.
  Di Jepun, drama ini mula ditayangkan pada bulan Jun 2016 menerusi saluran, Eisei Gekijou. Terdapat laporan bahawa drama ini telah dijual dengan harga AS$100,000 setiap episod. 
  Di Kemboja, drama ini pertama kali ditayangkan pada 5 Ogos 2016 menerusi saluran Hang Meas HDTV dengan tajuk, រឿងភាគកូរ៉េ "ម្ចាស់ព្រះអាទិត្យ dengan alih suara Bahasa Khmer.
  Di Malaysia, drama ini disiarkan melalui Viu dalam sarikata Bahasa Inggeris, Bahasa Melayu dan Bahasa Cina dalam tempoh 24 jam siaran asal Korea Selatan. Ia juga disiarkan menerusi saluran KBS World melalui Astro bermula 2 Mac sehingga 21 April 2016. Drama ini mula disiarkan menerusi saluran 8TV pada 9 Jun 2016 bersama sarikata Bahasa Melayu.
  Di Filipina, GMA Network mengumumkan bahawa mereka akan menyiarkan drama ini pada tahun 2016 sebagai sebahagian daripada program GMA The Heart of Asia.
  Di Singapura, drama ini disiarkan melalui Viu bersama sarikata Bahasa Inggeris dan Bahasa Cina. Setiap episod tersedia untuk ditonton lapan jam selepas siaran asal Korea Selatan.  Semasa tempoh siaran, ia merupakan rancangan yang paling banyak ditonton melalui Viu di negara ini dan mendapat rating setinggi 31.8%. Statistik daripada bulan Mac 2016 menunjukan kira-kira 60% pengguna Viu menonton drama ini.  Semasa minggu susulan episod terahir, lapan lagu daripada runut bunyi drama ini menduduki 10 tempat teratas, termasuk enam tempat teratas dalam carta lagu 30 Teratas Singapura.
  Di Thailand, drama ini mula disiarkan pada 7 Mei 2016 menerusi saluran Channel 7. Sebelum siaran drama ini di Thailand, Perdana Menteri Thailand, Prayut Chan-o-cha menyeru rakyat Thailand untuk menonton drama ini dengan mendakwa bahawa drama ini menyampaikan mesej "patriotik, pengorbanan, mentaati perintah dan menjadi warganegara yang berbakti". Bintang drama ini, Song Joong-ki, melawat Thailand pada bulan Mei 2016 untuk mempromosi drama ini sebagai sebahagian daripada jelajah Asia beliau.
  Di Vietnam, drama ini mula disiarkan semasa musim luruh menerusi saluran HTV2.
 Di peringkat global, drama ini boleh ditonton melalui Viki bersama sarikata dalam pelbagai bahasa. Setiap episod tersedia untuk ditonton beberapa jam selepas siaran asal Korea Selatan. Drama ini juga disiarkan di seluruh dunia menerusi saluran KBS World bersama sarikata Bahasa Inggeris.

 Rujukan 

 Pautan luar 

Kategori:Drama Korea Selatan tahun 2016
Kategori:Drama KBS